**दक्षिण पूर्व रेलवे**

**रांची मण्डल**

**प्रेस विज्ञप्ति दिनांक : 07/07/2022**

**विषय : रांची रेल मण्डल के पकरा स्टेशन में नॉन इंटरलॉकिंग कार्य सम्पन्न |**

रांची रेल मण्डल के हटिया – बंडामुंडा रेलखंड के दोहरिकरण के अंतर्गत पकरा स्टेशन के उन्नयन (Upgradation) तथा ट्रेनों के परिचालन के आधुनिक पद्धति इलेक्ट्रॉनिक इंटरलॉकिंग की स्थापना हेतु प्री- नॉन इंटरलॉकिंग एवं नॉन इंटरलॉकिंग का कार्य सफलतापूर्वक सम्पन्न हुआ |

इससे पूर्व पकरा स्टेशन पर परिचालन की पुरानी पद्धति द्वारा कार्य किया जाता था। जिसमें स्टेशन एवं स्टेशन के दोनों छोर पर स्थित केबिनों के माध्यम से लीवर फ्रेम द्वारा परिचालन किया जाता था, अब इलेक्ट्रॉनिक इंटरलॉकिंग पद्धति द्वारा कंप्यूटर के माध्यम से ट्रेनों का परिचालन किया जाएगा । इस पद्धति के द्वारा ट्रेनों की संरक्षा में वृद्धि होगी तथा ट्रेनों का परिचालन पहले से ज्यादा सुगम हो जाएगा।

ज्ञातव्य है कि जून माह में बकसपुर स्टेशन में नॉन इंटरलॉकिंग का कार्य सफलतापूर्वक सम्पन्न हुआ था | हटिया – बंडामुंडा रेलखंड के दोहरिकरण के अंतर्गत हटिया से गोबिंदपुर रोड स्टेशन तक पटरियों के दोहरिकरण का कार्य पूरा कर लिया गया है तथा दोहरी लाइन से ट्रेनों का परिचालन हो रहा है | नॉन इंटरलॉकिंग कार्य के पहले पकरा स्टेशन पर पुरानी स्टेशन बिल्डिंग के स्थान पर नई स्टेशन बिल्डिंग एवं यात्रियों कि सुविधा के लिए नई प्रतीक्षालय का भी निर्माण किया गया हे , साथ ही हाइ लेवल प्लेटफ़ार्म तथा एक प्लेटफ़ार्म से दूसरे प्लेटफ़ार्म पर जाने के लिए फूट ओवर ब्रिज का निर्माण कार्य किया जा रहा है |

इलेक्ट्रॉनिक इंटरलॉकिंग पद्धति के कार्य पूरा होने के अवसर पर पकरा रेलवे स्टेशन पर उप मुख्य सिग्नल एवं दूरसंचार अभियंता (निर्माण) श्री मनोज पीपल, अपर मंडल रेल प्रबंधक (परिचालन) श्री मनीष कुमार, वरिष्ठ मण्डल परिचालन प्रबन्धक श्री आदित्य कुमार चौधरी, उप मुख्य अभियंता (निर्माण) श्री राम प्रताप मीणा, मंडल परिचालन प्रबंधक श्री श्रीनिवास सामंत, मंडल विद्युत अभियंता (निर्माण) श्री कवीन्द्र चौधरी एवं अन्य अधिकारी तथा कर्मचारी उपस्थित थे|

....................................................................................................................................................